
**Άρτα 10- 07- 2020**

****

**ΔΗΜΟΣ ΑΡΤΑΙΩΝ**

**ΓΡΑΦΕΙΟ ΤΥΠΟΥ ΕΠΙΚΟΙΝΩΝΙΑΣ & ΔΗΜ. ΣΧΕΣΕΩΝ**

Περιφερειακή οδός & Αυξεντίου  
47100  
26813 62211   
26813 62253  
press@arta.gr

**ΔΕΛΤΙΟ ΤΥΠΟΥ**

**Εορτάζονται τα «Ελευθέρια» από τις 15- 28 Ιουλίου**

**Συναυλία με τον διεθνούς φήμης Αρτινό τενόρο Ευάγγελο Γιαμούρη**

Με ποικίλες εκδηλώσεις για όλες τις ηλικίες, θα εορταστούν και φέτος τα «Ελευθέρια», με την τιμή και τον σεβασμό που απαιτεί ο χαρακτήρας τους.

Αξίζει να σημειωθεί, ότι παρά τους περιορισμούς που επιβάλει η υγειονομική κρίση, η Δημοτική Αρχή κατέβαλε προσπάθειες ώστε και αυτό το καλοκαίρι να υπάρχουν πολιτιστικές εκδηλώσεις στην Άρτα, λαμβάνοντας υπόψιν όλα τα υγειονομικά πρωτόκολλα (ελεγχόμενη είσοδος, συγκεκριμένη χωρητικότητα, αριθμός θέσεων, κλπ).

Σε δηλώσεις του ο Αντιδήμαρχος Πολιτισμού και Αθλητισμού, Νίκος Λιόντος, σχολίασε: «Για το φετινό καλοκαίρι ο Δήμος Αρταίων, έχει προγραμματίσει μία σειρά ποικίλων εκδηλώσεων, με ελεύθερη είσοδο για το κοινό και σε συνεργασία με φορείς τους οποίους και ευχαριστούμε που στηρίζουν τις πολιτιστικές δράσεις του Δήμου μας. Σκοπός μας είναι, οι δημότες μας να  ψυχαγωγηθούν μένοντας στην πόλη τους, πόσο μάλλον μετά από την ιδιαίτερα δύσκολη περίοδο που όλοι μας βιώσαμε».

Το πρόγραμμα των εκδηλώσεων:

|  |  |  |  |  |  |
| --- | --- | --- | --- | --- | --- |
| **Ημερο-μηνία** | **Ημέρα** | **Τίτλος Εκδήλωσης** | **Φορέας υλοποίησης** | **Τοποθεσία** | **Ώρα** |
| 15/7 | Τετάρτη | **Απονομή Αγραφιώτειων και Μπαρμπαστάθειων Βραβείων** | Μουσικοφιλοογικός Σύλλογος Άρτης "Ο Σκουφάς" | Αύλειος Χώρος Ι. Ν. Παρηγορήτισσας | 21.15 μ.μ. |
| 16/7 | Πέμπτη | **Μουσικοχορευτική Παράσταση**  "Θα πεθάνω από το χορό και όχι από τον κορωνοϊό" | Μουσικοφιλοογικός Σύλλογος Άρτης "Ο Σκουφάς" | Αύλειος Χώρος Ι. Ν. Παρηγορήτισσας | 21.15 μ.μ. |
| 17/7 | Παρασκευή | **Συναυλία με τον Ευάγγελο Γιαμούρη**  Ο διεθνής τενόρος Ευάγγελος Γιαμούρης σε μια μοναδική συναυλία τραγουδά για την Αγάπη και τον Έρωτα | Δήμος Αρταίων | Αύλειος Χώρος Ι. Ν. Παρηγορήτισσας | 21.30 μμ. |
| 21/7 | Τρίτη | **Arta' s Street Music Festival** | Δήμος Αρταίων | Κεντρικοί πεζόδρομοι της πόλης | 20.00 μ.μ. |
| **Προβολή ταινίας**  "Lion" του Garth Davis | Κινηματογραφική Λέσχη Άρτας | Σινέ - Ορφέας | 21.30 μμ. |
| 23/7 | Πέμπτη | **"εράν - Βυζαντινά αμαρτήματα"** Παρουσίαση του νέου μυθιστορήματος του συγγραφέα Γιάννη Καλπούζου | Δήμος Αρταίων | Αύλειος Χώρος Ι. Ν. Παρηγορήτισσας | 21.00 μμ. |
| 24/7 | Παρασκευή | **Ομιλία της πρέσβειρας της Κούβας Zelmys Maria Dominguez Cortina**  για τη διεθνιστική στάση της Κούβας στην αντιμετώπιση του κορωνοϊού | Εργατικό Κέντρο Άρτας | Σινέ - Ορφέας | 20.30 μμ. |
| **Προβολή ταινίας** "Χορεύοντας με τη Μαργκό" ("Bailando con Margot") | Εργατικό Κέντρο Άρτας | Σινέ - Ορφέας | Μετά τη λήξη της ομιλίας της πρέσβειρας της Κούβας |
| **Arta' s Street Music Festival** | Δήμος Αρταίων | Κεντρικοί πεζόδρομοι της πόλης | 20.00 μ.μ. |
| 28/7 | Τρίτη | **Προβολή ταινίας**  "Το Κυνήγι του Κλέφτη" ("To Catch a Thief") του Alfred Hitchcock | Κινηματογραφική Λέσχη Άρτας | Σινέ - Ορφέας | 21.30 μμ. |